Greek Legal Document

Category: 125

Content:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 374 της 30 Απρ./30 Μαΐου 1973 (ΦΕΚ Α΄  115) Περί της συνθέσεως, αρμοδιοτήτων και λειτουργίας των Επιτροπών Απαλλαγών και των Επιτροπών Αναρρωτικών Αδειών των Ενόπλων Δυνάμεων. Έχοντες υπ’ όψει: α.Τα άρθρ. 3 και 5 του Ν.Δ. 1327/1973 «περί υγειονομικών επιτροπών των Ενόπλων Δυνάμεων». β.Το άρθρ. 48 του Ν.Δ. 720/1970 «περί στρατολογίας». γ.Το Ν.Δ. 751/1970 «περί τροποποιήσεως, συμπληρώσεως κ.λπ. διατάξεών τινων του υπαλληλικού κώδικος». δ.Την υπ’ αριθ. 176/1973 Έκθεσιν Πρακτικών του Στ.Ε., προτάσει του επί της Εθνικής Αμύνης Υπουργού, απεφασίσαμεν και διατάσσομεν: ΚΕΦΑΛΑΙΟΝ Α΄ Επιτροπαί Αναρρωτικών Αδειών Σύνθεσις Επιτροπών Αναρρωτικών Αδειών Άρθρ.1.-1.Αι βάσει των διατάξεων του άρθρ. 3 του Ν.Δ. 1327/1973 συγκροτούμεναι, επιτροπαί αναρρωτικών αδειών απαρτίζονται ως κάτωθι: α.Μόνιμοι Επιτροπαί Αναρρωτικών Αδειών: 1)Η παρ’ εκάστω Στρατιωτικώ Νοσοκομείω, συγκροτουμένη, δια διαταγής του διευθυντού Νοσοκομείου, Τριμελής Επιτροπή αναρρωτικών αδειών, συντίθεται εκ του διευθυντού ή υποδιευθυντού ή ετέρου ανωτέρου Υγειονομικού αξιωματικούΙατρού, ως προέδρου και δύο αξιωματικών Υγειονομικού-Ιατρών, εκ των υπηρετούντων εις το Νοσοκομείον, ως μελών. 2)Εις περίπτωσιν καθ’ ην ο αριθμός των εν τω Νοσοκομείω υπηρετούντων δεν επαρκεί δια την συμπλήρωσιν αμφοτέρων των μελών ή και των αναπληρωτών των, είναι δυνατόν να ορίζεται, ως τακτικόν ή αναπληρωματικόν μέλος, αξιωματικός Υγειονομικού-ιατρός, ετέρας Μονάδος της αυτής φρουράς, καθοριζόμενος, τη αιτήσει του διευθυντού του Νοσοκομείου, υπό του διοικητού του οικείου προϊσταμένου κλιμακίου. β.Έκτακτοι Επιτροπαί Αναρρωτικών Αδειών: 1)Εις περιπτώσεις καθ’ ας στρατιωτικοί νοσηλεύονται εις πολιτικόν Νοσοκομείον, νοσηλευτικόν Ίδρυμα ή κλινικήν και απαιτείται γνωμάτευσις δια την χορήγησιν εις τούτους αναρρωτικής αδείας μέχρι δύο μηνών, συγκροτείται δια διαταγής του Στρατιωτικού Διοικητού της περιοχής, τριμελής επιτροπή εκ δύο αξιωματικών Υγειονομικού-ιατρών, εκ των υπηρετούντων εν τη Φρουρά, εξ ών ο ανώτερος ή αρχαιότερος ασκεί καθήκοντα προέδρου, και εκ του θεράποντος ιατρού του πολιτικού Νοσοκομείου, νοσηλευτικού Ιδρύματος ή κλινικής. 2)Εν περιπτώσει αδυναμίας συγκροτήσεως της κατά τα ανωτέρω επιτροπής αποφαίνεται επί των αναφυομένων περιπτώσεων η επιτροπή αναρρωτικών αδειών του πλησιεστέρου Στρατιωτικού Νοσοκομείου. 3)Οι μετέχοντες εις τας εκτάκτους επιτροπάς αναρρωτικών αδειών αξιωματικοί πρέπει να ανήκουν εις τον αυτόν μετά του νοσηλευομένου στρατιωτικού Κλάδον Ενόπλων Δυνάμεων. Εν ελλείψει αξιωματικών του οικείου Κλάδου ορίζονται αξιωματικοί άλλων Κλάδων υπό της αρμοδίας Αρχής του οικείου Κλάδου των Ενόπλων Δυνάμεων, κατόπιν αιτήσεως του εκδίδοντος την διαταγήν συγκροτήσεως της επιτροπής διευθυντού Νοσοκομείου ή Στρατιωτικού Διοικητού. Αρμοδιότητες Επιτροπών Αναρρωτικών Αδειών Άρθρ.2.-1.Αι επιτροπαί αναρρωτικών αδειών έχουν αρμοδιότητα ίνα γνωματεύουν περί χορηγήσεως αναρρωτικών αδειών, διαρκείας μέχρι δύο μηνών, εις το κάτωθι προσωπικόν, ανήκον αδιακρίτως είτε εις τον αυτόν είτε εις ετέρους κλάδους των Ενόπλων Δυνάμεων: α.Εις οπλίτας γενικώς. β.Εις δοκίμους εφέδρους αξιωματικούς (ΔΕΑ), εφέδρους και εφέδρους εξ εφεδρείας ανθυπασπιστάς και αξιωματικούς. γ.Εις μαθητάς παραγωγικών σχολών υπαξιωματικών. 2.Ωσαύτως, αι επιτροπαί αναρρωτικών αδειών, γνωματεύουν περί χορηγήσεως αναρρωτικών αδειών και εις προσωπικόν των Σωμάτων Ασφαλείας ως και εις εν γένει προσωπικόν μη ανήκον εις τας Ενόπλους Δυνάμεις, αλλά νοσηλευόμενον εις νοσοκομεία των Ενόπλων Δυνάμεων, ως αι οικείαι διατάξεις ορίζουν. Τρόπος παραπομπής εις Επιτροπάς Αναρρωτικών Αδειών και λειτουργία αυτών Άρθρ.3.-1.Οι εξεταζόμενοι υπό των επιτροπών αναρρωτικών αδειών παραπέμπονται εις ταύτας ως ακολούθως: α.Εις τα Στρατιωτικά Νοσοκομεία: Υπό του οικείου τμήματος του Νοσοκομείου. β.Εις τα πολιτικά Νοσοκομεία, Νοσηλευτικά Ιδρύματα ή Κλινικάς: Υπό του Στρατιωτικού Διοικητού της περιοχής, δια της αυτής διαταγής δι’ ης συγκροτείται η αντίστοιχος επιτροπή. 2.Αι εις τα Στρατιωτικά Νοσοκομεία συγκροτούμεναι επιτροπαί αναρρωτικών αδειών, συνεδριάζουν εν αυτοίς, συγκαλούμεναι υπό του προέδρου αυτών, κατόπιν διαταγής του διευθυντού του Νοσοκομείου. 3.Αι εκτάκτως συγκροτούμεναι παρά πολιτικώ Νοσοκομείω, νοσηλευτικώ ιδρύματι ή κλινική, επιτροπαί αναρρωτικών αδειών, συνεδριάζουν συγ(Μετά την σελ. 1280,108) Σελ. 1280,109 Τεύχος 510-Σελ. 125 Υγειονομικές Επιτροπές Ενόπλων Δυνάμεων 36.Ο.ζ.2 καλούμεναι υπό του προέδρου αυτών, κατόπιν διαταγής του Στρατιωτικού Διοικητού της περιοχής. 4.Η χορήγησις των αναρρωτικών αδειών πραγματοποιείται, δια μεν τας γνωματεύσεις επιτροπών των Στρατιωτικών Νοσοκομείων υπό του οικείου Νοσοκομείου, δια δε τας γνωματεύσεις των εκτάκτων επιτροπών υπό της μονάδος του νοσηλευομένου, εφ’ όσον αύτη εδρεύει εν τη αυτή περιοχή, ή, εν εναντία περιπτώσει, υπό του εκδόσαντος την διαταγήν συγκροτήσεως της επιτροπής, Στρατιωτικού Διοικητού. ΚΕΦΑΛΑΙΟΝ Β΄ Επιτροπαί Απαλλαγών Σύνθεσις Επιτροπών Απαλλαγών Άρθρ.4.-1.Αι βάσει των διατάξεων του άρθρ. 5 του Ν.Δ. 1327/1973 συγκροτούμεναι επιτροπαί απαλλαγών, απαρτίζονται εξ αξιωματικών Υγειονομικού ιατρών, ως κάτωθι: α.Αι συγκροτούμεναι εις τας έδρας σχηματισμών: 1)Εκ του Διευθυντού Υγειονομικού του οικείου σχηματισμού, ως προέδρου. Εάν δεν υφίσταται Διεύθυνσις Υγειονομικού, ως πρόεδρος ορίζεται εις των εν τη αυτή ή τη γειτονική φρουρά υπηρετούντων ανωτέρων αξιωματικών. 2)Εκ δύο ανωτέρων αξιωματικών της αυτής ή γειτονικής φρουράς, ως μελών. Ελλείψει επαρκών ανωτέρων αξιωματικών, καθήκοντα μελών δύνανται ν’ ανατεθούν και εις ιατρόν (λοχαγόν) ή αντιστοίχου βαθμού των ετέρων κλάδων. β.Αι συγκροτούμεναι εις έδρας συγκροτημάτων ή μονάδων: Εκ τριών αξιωματικών, εξ ων ο είς τουλάχιστον ανώτερος εκ των υπηρετούντων εις την αυτήν ή εις γειτονικήν φρουράν. Ο ανώτερος ή αρχαιότερος τούτων ορίζεται ως Πρόεδρος. 2.Οι αποτελούντες τας ανωτέρω επιτροπάς απαλλαγών, ορίζονται μετά των αναπληρωτών των, δια διαταγών του διοικητού του οικείου σχηματισμού. 3.Εις περίπτωσιν καθ’ ην εν τη έδρα επιτροπής απαλλαγών, δεν επαρκούν οι αξιωματικοί υγειονομικού ιατροί του οικείου κλάδου δια την συγκρότησιν ταύτης, εδρεύουν δε εν τη αυτή περιοχή μονάδες των ετέρων κλάδων των Ενόπλων Δυνάμεων, διαθέτουσαι αξιωματικούς Υγειονομικού-ιατρούς, είναι δυνατόν η επιτροπή να συμπληρούται δια των τελευταίων τούτων αξιωματικών, αρμοδίως αιτουμένων, και καθοριζομένων δια διαταγής του Αρχηγού των Ενόπλων Δυνάμεων. Σελ. 1280,110 Τεύχος 510-Σελ. 126 4.Κατ’ εξαίρεσιν των εις τας προηγουμένας παρ. 1, 2 και 3 οριζομένων ειδικώς δια την περιοχήν Αττικής λειτουργεί επιτροπή απαλλαγών του Στρατού ως ανεξάρτητος αρχή η σύνθεσις της οποίας προβλέπεται υπό των εν ισχύϊ πινάκων συνθέσεων. 5.Εν περιπτώσει εξαιρέσεως, κωλύματος ή απουσίας των εις την παρ. 4 προβλεπομένων αξιωματικών, ούτοι αναπληρούνται δι’ ομοιοβάθμων των, υπηρετούντων εν ταις φρουραίς περιοχής Αττικής και οριζομένων δια διαταγής του Αρχηγού Ενόπλων Δυνάμεων, μέχρις άρσεως του κωλύματος ή πληρώσεως της θέσεως. 36.Ο.ζ.2 Υγειονομικές Επιτροπές Ενόπλων Δυνάμεων Αρμοδιότητες Επιτροπών Απαλλαγών Άρθρ.5.-1.Αι επιτροπαί απαλλαγών έχουν τας ακολούθους αρμοδιότητας επί προσωπικού του οικείου Κλάδου: α.Υπηρετούν Προσωπικόν. Εξετάζουν και γνωματεύουν: 1)Επί κρίσεως σωματικής ικανότητος των υπηρετούντων εφέδρων εκ της εφεδρείας ή εξ απονομής αξιωματικών και ανθυπασπιστών, των μονίμων, εθελοντών οπλιτών και κληρωτών οιασδήποτε κατηγορίας, ως και των μαθητών παραγωγικών σχολών υπαξιωματικών, δια θέματα αφορώντα εις μεταβολάς της σταδιοδρομικής ή στρατολογικής των καταστάσεως, ως οι οικείοι νόμοι ορίζουν. 2)Επί της από υγειονομικής πλευράς καταλληλότητος των υποψηφίων εφέδρων αξιωματικών και εφέδρων ανθυπασπιστών. 3)Επί χορηγήσεως αναρρωτικών αδειών, διαρκείας μέχρι 2 μηνών, εις μονίμους αξιωματικούς και ανθυπασπιστάς, εις μονίμους εξ εφεδρείας αξιωματικούς και ανθυπασπιστάς και εις μαθητάς παραγωγικών σχολών αξιωματικών. 4)Επί χορηγήσεως μακρών αναρρωτικών αδειών, εις μονίμους οπλίτας και μαθητάς παραγωγικών σχολών υπαξιωματικών. 5)Επί της, από υγειονομικής πλευράς, καταλληλότητος προσωπικού αποστελλομένου εις το εξωτερικόν δια παραλαβήν νέων μονάδων, εκπαίδευσιν ή ετέραν υπηρεσίαν, ως αι οικείαι διατάξεις ορίζουν. 6)Επί παντός θέματος αφορώντος εις την εφαρμογήν των διατάξεων της κειμένης νομοθεσίας περί υγειονομικής περιθάλψεως των στρατιωτικών και των οικογενειών αυτών, ένθα εν αυταίς προβλέπεται γνωμάτευσις επιτροπής απαλλαγών. 7)Επί χορηγήσεως αδειών λουτροθεραπείας ή αεροθεραπείας εις πάντα μόνιμον στρατιωτικόν και επί ενστάσεων κατά σχετικών γνωματεύσεων των οικείων επιτροπών όσον αφορά εις την χορήγησιν αδείας λουτροθεραπείας ή αεροθεραπείας εις αναπήρους και θύματα πολέμου, ως αι περί αυτών οικείαι διατάξεις ορίζουν. β.Υποψήφιοι προς κατάταξιν. Εξετάζουν και γνωματεύουν επί της από υγειονομικής πλευράς καταλληλότητος: 1)Των υποψηφίων παραγωγικών σχολών υπαξιωματικών. 2)Των αναλαμβανόντων το πρώτον οιανδήποτε εθελουσίαν υποχρέωσιν, πλην των εθελοντών επιστρατεύσεως ή πολέμου, οίτινες εξετάζονται υπό των ειδικών στρατολογικών συμβουλίων. γ.Κληρωτοί ή στρατεύσιμοι. Εξετάζουν και γνωματεύουν: 1)Επί κρίσεως σωματικής ικανότητος των κατατασσομένων κληρωτών εν περιπτώσει διαφωνίας των οικείων ειδικών στρατολογικών συμβουλίων. 2)Επί κρίσεως ακαταλληλότητος δια την εκτέλεσιν στρατιωτικής υπηρεσίας εν γένει πρεσβυτέρου αδελφού, προς απαλλαγήν εκ της στρατεύσεως νεωτέρου τοιούτου. 3)Επί κρίσεων της προς εργασίαν ανικανότητος πατρός ή πρεσβυτέρου ή νεωτέρου αδελφού, προς μεταφοράν εις τους υποχρέους εκγυμνάσεως υιού ή αδελφού. 4)Επί της δια λόγους υγείας αδυναμίας προσελεύσεως στρατευσίμων καλουμένων προς κατάταξιν. Δια τους εκ τούτων ευρισκομένους εις το εξωτερικόν, η σχετική γνωμάτευσις βασίζεται εις ειδικήν έκθεσιν, συντασσομένην υπό της, ως εν άρθρ. 4 του Ν.Δ. 1327/1973 συγκροτουμένης παρ’ εκάστη Ελληνική πρεσβεία ή εμμίσθω προξενείω, ειδικής στρατολογικής επιτροπής. 5)Επί κρίσεως σωματικής ικανότητος των εν επιστρατεύσει ή πολέμω κατατασσομένων αξιωματικών, ανθυπασπιστών και οπλιτών της εφεδρείας, εφ’ όσον διαπιστούται σωματική βλάβη ή πάθησις δικαιολογούσα την αλλαγήν της κατηγορίας σωματικής ικανότητος ή επιβάλλουσα την χορήγησιν αναβολής, εν περιπτώσει μη συγκροτήσεως των προβλεπομένων δια τας εξετάσεις ταύτας ειδικών στρατολογικών συμβουλίων. 6)Επί περιπτώσεων επανεξετάσεως της σωματικής ικανότητος, ομαδικώς ή μεμονωμένως, των καθ’ οιονδήποτε τρόπον κριθέντων ικανών ή ακαταλλήλων υποχρέων προς στράτευσιν ή οπλιτών της εφεδρείας. 2.Λοιπαί αρμοδιότητες. Ωσαύτως αι Επιτροπαί Απαλλαγών εξετάζουν και γνωματεύουν: α.Επί παραπεμπομένων, εις ειδικάς περιπτώσεις υπό του Υπουργού Εθνικής Αμύνης. β.Επί περιπτώσεων κρίσεως της σωματικής ικανότητος υπηρετούντων οπλιτών των Σωμάτων Ασφαλείας ως και της από υγειονομικής πλευράς καταλληλότητος υποψηφίων οπλιτών προς κατάταξιν εις τα Σώματα Ασφαλείας, εφόσον αι εν προκειμένω οικείαι διατάξεις ή και αι προς τούτο δυνάμεναι να εκδοθούν κοιναί αποφάσεις Υπουργού Εθνικής Αμύνης και αρμοδίου κατά περίπτωσιν Υπουργού, προβλέπουν αρμοδιότητα επιτροπής απαλλαγών του οικείου κλάδου των Ενόπλων Δυνάμεων. γ.Ως δευτεροβάθμιοι υγειονομικαί επιτροπαί επί παραπεμπομένων εις ταύτας περιπτώσεων δημοσίων υπαλλήλων ή υπαλλήλων Νομικών Προσώπων Δημοσίου Δικαίου, συμφώνως προς το Ν.Δ. 751/1970. (Αντί για τη σελ. 1280,111(α)  Σελ. 1280,111(β) Τεύχος 1391 Σελ. 11 Υγειονομικές Επιτροπές Ενόπλων Δυνάμεων 36.Ο.ζ.2 «3.Οι Επιτροπές Απαλλαγών του Στρατού Ξηράς επιφορτίζονται κατ’ εξαίρεση με την εξέταση και κρίση της σωματικής ικανότητας των Αξιωματικών, Ανθυπασπιστών και Οπλιτών της Εφεδρείας, και των άλλων Κλάδων των ΕΔ, που κατατάσσονται σε Μονάδα η οποία απέχει απόσταση μεγαλύτερη των εκατό (100) χιλιομέτρων από την έδρα της πλησιέστερης Επιτροπής απαλλαγών του Κλάδου τους». Η παρ. 3 προστέθηκε με το άρθρ. 1 Π. Δ. 10/18-31 Ιαν. 2001 (ΦΕΚ Α΄11). Τρόπος παραπομπής εις Επιτροπάς Απαλλαγών και λειτουργία αυτών Άρθρ.6.-1.Οι εξεταζόμενοι υπό των επιτροπών απαλλαγών  παραπέμπονται  εις  ταύτας  ως ακολούθως: α.Οι υπηρετούντες Στρατιωτικοί: 1)Κατόπιν ενδείξεως των υγειονομικών αξιωματικών των μονάδων των ή των διευθυντών των Στρατιωτικών Νοσοκομείων εις α ενοσηλεύθησαν. 2)Κατόπιν διαταγής του Αργηχού του οικείου Κλάδου των Ενόπλων Δυνάμεων ή του διοικητού του οικείου Σχηματισμού, Συγκροτήματος, Μονάδος, ως αι κατά περίπτωσιν σχετικαί διατάξεις ορίζουν. β.Οι Υποψήφιοι προς Κατάταξιν Μόνιμοι ή Εθελονταί: Κατόπιν διαταγής της διενεργούσης την κατάταξιν αρμοδίας Αρχής. γ.Οι Κληρωτοί ή Στρατεύσιμοι: Δια θέματα αφορώντα εις την εφαρμογήν του περί στρατολογίας νόμου, ως αι οικείαι περί αυτών διατάξεις ορίζουν. δ.Οι μη ανήκοντες εις τας Ενόπλους Δυνάμεις: Κατόπιν αποφάσεως του αρμοδίου κατά περίπτωσιν Υπουργού ή της οικείας Αρχής, κοινοποιουμένης δια διαταγής του προϊσταμένου κλιμακίου της αρμοδίας επιτροπής. 2.Αι επιτροπαί απαλλαγών συνεδριάζουν εις τας έδρας αυτών προς εξέτασιν και γνωμάτευσιν επί θεμάτων της αρμοδιότητός των, συγκαλούμεναι υπό του προέδρου αυτών, κατόπιν διαταγής των διοικητών των οικείων Σχηματισμών, Συγκροτημάτων ή Μονάδων. ΚΕΦΑΛΑΙΟΝ Γ΄ Τελικαί διατάξεις Διαδικασία ενώπιον των Επιτροπών Άρθρ.7.-Η ενώπιον των επιτροπών απαλλαγών και των επιτροπών αναρρωτικών αδειών διαδικασία, εις ό,τι αφορά τον τρόπον εξετάσεως, γνωματεύσεως και αναθεωρήσεως των παραπε-μπομένων αυτοίς θεμάτων, διενεργείται συμφώνως προς τας διατάξεις των άρθρ. 15, 16, 17, 18, 19, 20 και 21 του Ν.Δ. 1327/1973. Σελ. 1280,112(β) Τεύχος 1391 Σελ. 12 Καταργούμεναι διατάξεις Άρθρ.8.-Από της θέσεως εν ισχύϊ του παρόντος, καταργούνται: α.Τα άρθρ. 11, 12 και 13 του Β.Δ. 434/1961 «περί εξετάσεως της σωματικής ικανότητος των κατατασσομένων εις τον Στρατόν Ξηράς και περί υγειονομικών επιτροπών», ως ταύτα συνεπληρώθησαν ή ετροποποιήθησαν μεταγενεστέρως. β.Το Β.Δ. 195/1969 «περί επιτροπών αναρρωτικών αδειών της Αεροπορίας». γ.Πάσα ετέρα γενική ή ειδική διάταξις, αντιτιθεμένη τω παρόντι. Ισχύς Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος.